བོད་སྨན་ཁང་འདི་ནི་གཞི་རྒྱ་ཅུང་ཆེ་ལ།སྨན་པ་རྣམས་ཤེས་བྱ་རྒྱ་ཆེ་ཞིང་ལག་རྩལ་མཐོ་བ།བོད་ཀྱི་སྨན་ཁོ་ན་བཀོལ་བཞིན་པའི་སྨན་ཁང་ཞིག་རེད།སྨན་ཁང་འདིའི་རྒྱ་ཁྱོན་དང་།སྨན་པའི་གྲངས་ཀསྨན་ལས་དང་སྨན་བཅོས་ལག་རྩལ།ནད་པའི་ཞབས་ཞུ་སོགས་རྫོང་རིམ་པའི་བོད་སྨན་ཁང་དཀྱུས་མ་ཞིག་གིས་དོ་ཡ་མི་ཡོང་ཞིང་།རྒྱལ་ཡོངས་ཀྱི་ཁོངས་སུ་ཡོད་པའི་དགོན་པའི་སྨན་ཁང་ཡོངས་ལས་བོད་སྨན་ཁང་ཆེ་ཤོས་སུ་གྱུར་ཡོད་པ་རེད།སྨན་ཁང་འདིའི་སྨན་པ་བཀྲ་ཤིས་རིན་པོ་ཆེ་མཆོག་གཙོས་སྨན་པ་རྒན་གཞོན་ཡོངས་ཀྱིས་རིས་སུ་མ་ཆད་པའི་ནད་པ་རྣམས་ལ་ལྷག་བསམ་རྣམ་དག་གིས་ནད་བརྟག་དཔྱད་གནང་བ་དང་།ནད་བཅོས་བྱེད་པ།སྨན་ཚད་ལྡན་སྤུས་ལེགས་བཟོས་ཏེ་སྟེར་བ་བཅས་བྱང་ཆུབ་ཀྱི་སེམས་དང་ལྡན་པའི་སྒོ་ནས་ཞབས་ཞུ་བྱེད་བཞིན་ཡོད་པས་བོད་སྨན་ཁང་འདིའི་མཚན་སྙན་རྒྱལ་ཁབ་ཕྱི་ནང་ཡོངས་སུ་ཁྱབ་ཡོད་པ་རེད།